ສະຫະພັນໃຫຍ່ແຮງງານຫວຽດນາມ ຈັດຕັ້ງກອງປະຊຸມສຳມະນາ
ຮັບເອົາຄວາມເຫັນກ່ຽວກັບເນື້ອໃນດຳເນີນຄະດີແຮງງານ
(ພາບ: laodong)
ເພື່ອກະກຽມໃຫ້ແກ່ກອງປະຊຸມສະໄໝສາມັນເທື່ອທີ 10, ສະພາແຫ່ງຊາດຊຸດທີ 13, ຕອນເຊົ້າວັນທີ 7/10, ຢູ່ຮ່າໂນ້ຍ, ສະຫະພັນໃຫຍ່ແຮງງານຫວຽດນາມ ຈັດຕັ້ງກອງປະຊຸມສຳມະນາຮັບເອົາຄວາມເຫັນກ່ຽວກັບເນື້ອໃນດຳເນີນຄະດີແຮງງານໃນຮ່າງປະມວນກົດໝາຍວ່າດ້ວຍການດຳເນີນຄະດີແພ່ງ (ສະບັບປັບປຸງ). ບັນດາຄວາມເຫັນປະກອບທີ່ກອງປະຊຸມສຳມະນາຖືວ່າ, ຮ່າງປະມວນກົດໝາຍວ່າດ້ວຍການດຳເນີນຄະດີແພ່ງ ສະບັບປັບປຸງຄວນເພີ່ມເຕີມຂໍ້ກຳນົດຢ່າງລະອຽດ ກ່ຽວກັບເລື່ອງສານນຳໃຊ້ກົດລະບຽບພິພາກສາຫຍໍ້ລົງສຳລັບຄະດີຂັດແຍ້ງແຮງງານສ່ວນຕົວທີ່ມີລັກສະນະງ່າຍດາຍ, ຈະແຈ້ງ; ເລື່ອງປະຕິບັດການຫຼຸດຄ່າທຳນຽມສານໃຫ້ແກ່ກຳມະກອນ. ໃນການປະຕິບັດການແກ້ໄຂການຂັດແຍ້ງຕ່າງໆ, ກໍ່ຄືຄ່າທຳນຽມສານໃນການປະຕິບັດກົດລະບຽບຖອນລົງ. ພ້ອນກັນນັ້ນ, ຕ້ອງມີພາກສະເພາະກ່ຽວກັບການດຳເນີນຄະດີແຮງງານ ເພື່ອກ້າວໄປເຖິງການກໍ່ສ້າງກົດໝາຍສະເພາະ, ເປັນເອກະລາດກ່ຽວກັບການດຳເນີຄະດີແຮງງານ, ເພື່ອຊ່ວຍຜູ້ອອກແຮງງານກັບຄືນສູ່ການເຮັດວຽກຢ່າງວ່ອງໄວ, ຮັບປະກັນສະຖຽນລະພາບໃນການພົວພັນແຮງງານ, ຈຳກັດການຢຸດງານ. ເພື່ອແກ້ໄຂການຂັດແຍ້ງກັນທີ່ກ່ຽວຂ້ອງເຖິງການອອກແຮງງານເປັນຢ່າງດີ.
(ແຫຼ່ງຄັດຈາກ VOV)